aksjekursindeks
Store norske leksikon,Økonomi og næringsliv,Bank og finans,Børs og finans
Aksjekursindeks er en indeks som viser prisutvikling på et utvalg aksjer. Vanligst er markedsindeksen eller børsindeksen som viser utviklingen for aksjene notert på en bestemt børs. De fleste børser har også underindekser, for eksempel for de største og minste aksjene.
Det finnes også indekser som følger aksjer med bestemte kjennetegn, slik som for eksempel selskaper med lav bokført verdi sammenlignet med markedsverdi. Børsindekser kan også deles i ulike bransjeindekser som viser kursutviklingen for skipsaksjer, industriaksjer, bankaksjer og så videre.Noen indekser, slik som Dow Jones-indeksen i New York, baserer seg på et utvalg aksjer, mens Oslo Børs' totalindeks OSEBX måler utviklingen på alle de noterte aksjene. Indeksen OBX på Oslo Børs måler utviklingen til de 15 største selskapene. Les mer i Store norske leksikon aksjekurs aksje Dow Jones-indeksen